text:
държавите от ЕИП ЕАСТ (Исландия, Лихтенщайн и Норвегия).
 Член 3
 Кумулация в Общността
 1. Независимо от разпоредбите на член 2, параграф 1, за продукти с произход от Общността се считат продукти, които са получени в нея и включват материали с произход от Швейцария (включително Лихтенщайн) (1), Исландия, Норвегия, Турция или от Общността, при условие че обработката или преработката, извършена в Общността, надхвърля операциите, посочени в член 7. Не е необходимо тези материали да са претърпели достатъчна обработка или преработка.
 2. Независимо от разпоредбите на член 2, параграф 1, за продукти с произход от Общността се считат продукти, които са получени в нея и включват материали с произход от Фарьорските острови или от всяка друга държава, която участва в евро-средиземноморското партньорство въз основа на декларацията от Барселона, приета на Евро-средиземноморската конференция, проведена на 27 и 28 ноември 1995 г., с изключение на Турция, при условие че обработката или преработката, извършена в Общността, надхвърля операциите, посочени в член 7. Не е необходимо тези материали да се претърпели достатъчна обработка или преработка.
 3. Когато обработката или преработката, извършвана в Общността, не надхвърля операциите, посочени в член 7, полученият продукт се счита за продукт с произход от Общността само когато добавената стойност е по-голяма от стойността на използваните материали с произход от която и да е друга от държавите, посочени в параграфи 1 и 2. Ако случаят не е такъв, полученият продукт се счита за продукт с произход от държавата, от която са доставени материалите с произход с най-голяма стойност, използвани при производството в Общността.
 4. Продукти с произход от една от държавите, посочени в параграфи 1 и 2, които не преминават каквато и да е обработка или преработка в Общността, запазват произхода си, ако са изнесени в някоя от тези държави.
 5. Кумулацията, предвидена в настоящия член, може да се прилага единствено при условие, че:
 а)
 се прилага споразумение за преференциална търговия съгласно член XXIV от Общото споразумение за тарифи и търговия (ГАТТ) между държавите, участващи в придобиването на статут на стоки с произход и получаващата държава;
 б)
 материалите и продуктите са придобили статут на стоки с произход чрез прилагане на правила за произход, идентични на посочените в настоящия протокол;
 и
 в)
 известията, съобщаващи изпълнението на необходимите изисквания за прилагане на кумулация, са били публикувани в Официален вестник на Европейския съюз (серия C) и в Западния бряг и Ивицата Газа, в съответствие с нейните процедури.
 Кумулацията, предвидена в настоящия член, се прилага от датата, посочена в известието, публикувано в Официален вестник на Европейския съюз (серия C).
 Общността предоставя на Западния бряг и Ивицата Газа, чрез Комисията на Европейските общности, сведения за споразуменията, включително датите им на влизане в сила, и техните съответни правила за произход, които се прилагат за другите държави, посочени в параграфи 1 и 2.
 Член 4
 Кумулация в Западния бряг и Ивицата Газа
 1. Независимо от разпоредбите на член 2, параграф 2, за продукти с произход от Западния бряг и Ивицата Газа се считат продукти, които са получени там и включват материали с произход от Швейцария (включително Лихтенщайн) (2), Исландия,


text:
Норвегия, Турция или от Общността, при условие че обработката или преработката, извършена в Западния бряг и Ивицата Газа, надхвърля операциите, посочени в член 7. Не е необходимо тези материали да са претърпели достатъчна обработка или преработка.
 2. Независимо от разпоредбите на член 2, параграф 2, за продукти с произход от Западния бряг и Ивицата Газа се считат продукти, които са получени там и включват материали с произход от Фарьорските острови или от всяка друга държава, която участва в евро-средиземноморското партньорство въз основа на декларацията от Барселона, приета на Евро-средиземноморската конференция, проведена на 27 и 28 ноември 1995 г., с изключение на Турция, при условие че обработката или преработката, извършена в Западния бряг и Ивицата Газа, надхвърля операциите, посочени в член 7. Не е необходимо тези материали да са претърпели достатъчна обработка или преработка.
 3. Когато обработката или преработката, извършвана в Западния бряг и Ивицата Газа, не надхвърля операциите, посочени в член 7, полученият продукт се счита за продукт с произход от Западния бряг и Ивицата Газа само когато добавената стойност е по-голяма от стойността на използваните материали с произход от която и да е друга от държавите, посочени в параграфи 1 и 2. Ако случаят не е такъв, полученият продукт се счита за продукт с произход от държавата, от която са доставени материалите с произход с най-голяма стойност, използвани при производството в Западния бряг и Ивицата Газа.
 4. Продукти с произход от една от държавите, посочени в параграфи 1 и 2, които не преминават каквато и да е обработка или преработка в Западния бряг и Ивицата Газа, запазват произхода си, ако са изнесени в някоя от тези държави.
 5. Кумулацията, предвидена в настоящия член, може да се прилага единствено при условие, че:
 а)
 се прилага споразумение за преференциална търговия съгласно член XXIV от Общото споразумение за тарифи и търговия (ГАТТ) между държавите, участващи в придобиването на статут на произход, и получаващата държава;
 б)
 материалите и продуктите са придобили статут на стоки с произход чрез прилагане на правила за произход, идентични на посочените в настоящия протокол;
 и
 в)
 известията, съобщаващи изпълнението на необходимите изисквания за прилагане на кумулация, са били публикувани в Официален вестник на Европейския съюз (серия C) и в Западния бряг и Ивицата Газа, в съответствие с нейните процедури.
 Кумулацията, предвидена в настоящия член, се прилага от датата, посочена в известието, публикувано в Официален вестник на Европейския съюз (серия C).
 Западният бряг и Ивицата Газа предоставя на Общността, чрез Комисията на Европейските общности, сведения за споразуменията, включително датите им на влизане в сила, и техните съответни правила за произход, които се прилагат за другите държави, посочени в параграфи 1 и 2.
 Член 5
 Изцяло получени продукти
 1. Следните продукти се считат за изцяло получени в Общността или в Западния бряг и Ивицата Газа:
 а)
 минералните продукти, извлечени от почвата или от морското дъно;
 б)
 растителните продукти, отгледани там;
 в)
 живите животни, родени и отгледани там;
 г)
 продуктите, получени от живи животни, отгледани там;
 д)
 продуктите, получени при лов или риболов, извършен там;
 е)
 продуктите от морски риболов и други

type: contracts

jurisdiction: EU


text:
продукти, получени от морето извън териториалните води на Общността или на Западния бряг и Ивицата Газа с техни плавателни съдове;
 ж)
 продуктите, произведени на борда на техните кораби фабрики изключително от продуктите, упоменати в буква е);
 з)
 употребяваните части, събрани там, годни единствено за извличане на суровините, включително използваните гуми, които са годни само за регенериране или за използване като отпадък;
 и)
 отпадъците и скрапът в резултат на производствени операции, извършвани там;
 й)
 продуктите, извлечени от морската почва или подпочвените пластове извън техните териториални води, при условие че те единствено притежават правото да обработват почвените или подпочвените слоеве;
 к)
 стоките, произведени изключително от продукти, описани в букви от а) до й).
 2. Термините „техните плавателни съдове“ и „техните кораби фабрики“ в параграф 1, букви е) и ж) се прилагат само към плавателните съдове и корабите фабрики:
 а)
 които са регистрирани или документирани в държава-членка на Общността или в Западния бряг и Ивицата Газа;
 б)
 които плават под флага на някоя от държавите-членки на Общността или на Западния бряг и Ивицата Газа;
 в)
 които са собственост поне на дял от 50 % на граждани на държава-членка на Общността или на Западния бряг и Ивицата Газа или на дружество със седалище в някоя от тези държави, чиито управител или управители, председател на съвета на директорите или на надзорния съвет и мнозинството на членовете на такива съвети са граждани на държава-членка на Общността или на Западния бряг и Ивицата Газа и на които, допълнително при случаите на съдружия и дружества с ограничена отговорност, поне половината от капитала принадлежи на държави, на публични органи или на граждани на посочените държави;
 г)
 при които капитанът и офицерският състав са граждани на държавите-членки на Общността или на Западния бряг и Ивицата Газа;
 и
 д)
 на които поне 70 % от екипажа са граждани на държави-членки на Общността или на Западния бряг и Ивицата Газа.
 Член 6
 Достатъчно обработени или преработени продукти
 1. За целите на прилагането на член 2 продукти, които не са изцяло получени, се считат за достатъчно обработени или преработени, когато са изпълнени условията, посочени в списъка от приложение II.
 Посочените по-горе условия показват за всички продукти, обхванати от Споразумението, обработката или преработката, която трябва да се извърши върху използваните при производството материали без произход, и се прилагат единствено за такива материали. Ако продукт, който е придобил произход чрез изпълнение на условията, определени в списъка, се използва при производството на друг продукт, условията, приложими за продукта, в който той се включва, не се прилагат за него и не се вземат предвид материалите без произход, които е възможно да са били използвани при неговото производство.
 2. Независимо от параграф 1, материали без произход, които съгласно условията, посочени в списъка, не би трябвало да се използват при производството на един продукт, могат все пак да бъдат използвани, при условие че:
 а)
 общата им стойност не надхвърля 10 % от цената франко завода на продукта;
 б)
 чрез прилагането на настоящия параграф не се превишава никоя от процентните стойности, посочени в списъка за максимални стойности на материалите без


text:
произход.
 Настоящият параграф не се прилага за продукти, включени в глави 50—63 от Хармонизираната система.
 3. Параграфи 1 и 2 се прилагат съгласно разпоредбите на член 7.
 Член 7
 Недостатъчни операции по обработка или преработка
 1. Независимо от разпоредбите на параграф 2, следните операции се считат за недостатъчна обработка или преработка за придаване на произход, без значение на това дали изискванията на член 6 са изпълнени:
 а)
 операциите за осигуряване на запазването на продукти в добри условия при превоз или съхранение;
 б)
 разделянето или събирането в пакети;
 в)
 измиването, почистването; отстраняването на прах, окисни и маслени покрития, покрития от бои и други покрития;
 г)
 гладенето с ютия или гладачна преса на текстилни изделия;
 д)
 простите операции по боядисване и полиране;
 е)
 лющенето, частичното или цялостното избелване, полирането и гланцирането на зърнени култури и ориз;
 ж)
 операциите по оцветяване на захар или оформянето ѝ на бучки;
 з)
 беленето, изваждането на костилки и чистенето от черупки на плодове, ядки и зеленчуци;
 и)
 подострянето, простото смилане или простото рязане;
 й)
 пресяването, отделянето, сортирането, класифицирането, градирането, съчетаването (включително окомплектоването);
 к)
 простото поставяне в бутилки, кутии, манерки, торби, кашони, кутии, закрепването върху картички или дъски и всички други прости операции по опаковане;
 л)
 поставянето или отпечатването на маркировки, знаци, емблеми и други подобни отличителни знаци върху стоки и техните опаковки;
 м)
 простото смесване на стоки, независимо дали са от различни видове;
 н)
 простото сглобяване на части, с което да се получи готов продукт, или разглобяването на продукти на частите им;
 о)
 комбинацията от две или повече операции, посочени в букви a) — н);
 п)
 клането на животни.
 2. Всички операции, на които е бил подложен даден продукт в Общността или в Западния бряг и Ивицата Газа, се разглеждат заедно, когато се определя недостатъчната обработка или преработка, на която е бил подложен продуктът по смисъла на параграф 1.
 Член 8
 Единица за оценка
 1. Единицата за оценка на прилагането на разпоредбите на настоящия протокол е конкретният продукт, който се смята за основна единица при определяне на класирането по номенклатурата на Хармонизираната система.
 От това следва, че:
 а)
 когато определен продукт, съставен от група или набор от артикули, се класира съгласно условията на Хармонизираната система в определена позиция, той като цяло представлява единица за оценка;
 б)
 когато една пратка се състои от определен брой идентични продукти, класирани в една и съща позиция на Хармонизираната система, всеки продукт трябва да се разглежда отделно, когато се прилагат разпоредбите на настоящия протокол.
 2. Когато по смисъла на общо правило 5 от Хармонизираната система опаковката е включена в продукта за целите на класирането, тя се включва за целите на определянето на произхода.
 Член 9
 Принадлежности, резервни части и инструменти
 Принадлежностите, резервните части и инструментите, изпращани с части от оборудване, машини, апаратура или превозни средства, които са част от нормалното оборудване и са включени в цената му или които не са фактурирани отделно, се считат за едно със съответното оборудване, машини, апаратура или превозни средства.
 Член 10
 Koмплекти
 Комплектите съгласно определеното в общо правило 3 от Хармонизираната система се разглеждат като „продукти


text:
с произход“, когато съставящите ги продукти са с произход. Въпреки това, когато един комплект е съставен от продукти с произход и такива без произход, като цяло се счита, че комплектът е с произход, при условие че стойността на продуктите без произход не надхвърля 15 % от цената франко завода на комплекта.
 Член 11
 Неутрални елементи
 За да се определи дали даден продукт е продукт с произход, не е необходимо да се определя произходът на следните елементи, които може да са били използвани при неговото производство:
 а)
 енергия и гориво;
 б)
 съоръжения и оборудване;
 в)
 машини и инструменти;
 г)
 стоки, които нито влизат, нито са предназначени да влизат в крайния състав на продукта.
 ДЯЛ III
 TЕРИТОРИАЛНИ ИЗИСКВАНИЯ
 Член 12
 Принцип на териториалност
 1. С изключение на предвиденото в член 2, параграф 1, буква в), членове 3 и 4 и параграф 3 от настоящия член, условията за придобиване на произход, определени в дял II, трябва да са изпълнени без прекъсване в Общността или в Западния бряг и Ивицата Газа.
 2. С изключение на предвиденото в членове 3 и 4, когато стоки с произход, изнасяни от Общността или от Западния бряг и Ивицата Газа в друга държава, се върнат, те трябва да се считат за стоки без произход, освен ако може да се докаже в задоволителна степен на митническите органи, че:
 а)
 върнатите стоки са същите като изнесените;
 и
 б)
 те не са преминали през каквито и да е операции извън рамките на необходимите, за да се съхранят в добро състояние, докато са в другата държава или докато се изнасят.
 3. Придобиването на произход в съответствие с условията, определени в дял II, не се влияе от обработката или преработката, извършена извън Общността или Западния бряг и Ивицата Газа, на материалите, изнесени от Общността или от Западния бряг и Ивицата Газа и после повторно внесени там, при условие че:
 а)
 горепосочените материали са изцяло получени в Общността или в Западния бряг и Ивицата Газа или са преминали през обработка или преработка, различна от операциите, изброени в член 7, преди да бъдат изнесени;
 и
 б)
 може да бъде доказано по убедителен за митническите служби начин, че:
 i)
 повторно внесените стоки са били получени чрез обработка или преработка на изнесените материали;
 и
 ii)
 общата добавена стойност, получена извън Общността или Западния бряг и Ивицата Газа чрез прилагане разпоредбите на настоящия член, не надхвърля 10 % от цената франко завода на крайния продукт, за който е отправено искане за придобиване на произход.
 4. За целите на параграф 3 условията за придобиване на произход, определени в дял II, не се прилагат за обработка или преработка, извършена извън Общността или Западния бряг и Ивицата Газа. При все това, когато в списъка от приложение II за определянето на статута на произход на крайния продукт се използва правило, задаващо максимална стойност за всички включени материали без произход, общата стойност на материалите без произход, включени на територията на съответната страна, взета заедно с общата добавена стойност, добита извън Общността или Западния бряг и Ивицата Газа при прилагане разпоредбите на настоящия член, не


text:
може да надхвърля посочения процент.
 5. За целите на прилагане на разпоредбите на параграфи 3 и 4 „обща добавена стойност“ означава всички разходи, възникващи извън Общността или Западния бряг и Ивицата Газа, включително стойността на материалите, включени там.
 6. Разпоредбите на параграфи 3 и 4 не се прилагат по отношение на продукти, които не отговарят на условията от списъка в приложение II или които могат да бъдат считани за достатъчно обработени или преработени, само ако се прилагат общите стойности, определени в член 6, параграф 2.
 7. Разпоредбите на параграфи 3 и 4 не се прилагат по отношение на продукти от глави 50—63 от Хармонизираната система.
 8. Всяка обработка или преработка от вида, обхванат от настоящия член, и извършена извън Общността или Западния бряг и Ивицата Газа, се осъществява съгласно уредбата за пасивно усъвършенстване или подобни уредби.
 Член 13
 Директен транспорт
 1. Преференциалното третиране, предвидено в Споразумението, се прилага единствено за продукти, които отговарят на изискванията на настоящия протокол и които се транспортират директно между Общността и Западния бряг и Ивицата Газа или през териториите на другите държави, посочени в членове 3 и 4, спрямо които е приложима кумулация. Независимо от това продуктите, съставляващи една-единствена пратка, могат да бъдат транспортирани през други територии, при необходимост с претоварване или временно складиране на тези територии, при условие че те остават под надзора на митническите органи в държавата на транзит или на складиране и не са претърпели операции, различни от разтоварване, обратно натоварване или всякакви операции, целящи да ги запазят в добро състояние.
 Продуктите с произход могат да бъдат транспортирани по тръбопровод през друга територия, освен тази на Общността или Западния бряг и Ивицата Газа.
 2. На митническите органи на държавата вносител се предоставя доказателство, че условията, предвидени в параграф 1, са изпълнени посредством представянето на:
 а)
 единствен транспортен документ, обхващащ преминаването от страната износител през страната на транзит; или
 б)
 сертификат, издаден от митническите органи на страната на транзит:
 i)
 предоставящ точно описание на продуктите;
 ii)
 посочващ датите на разтоварване и повторно натоварване на стоките и, където е приложимо, имената на кораби или другите използвани превозни средства;
 и
 iii)
 удостоверяващ условията, при които продуктите са останали в страната на транзит; или
 в)
 при липса на горните, други доказателствени документи.
 Член 14
 Изложения
 1. Продуктите с произход, изпратени на изложение в държава, различна от посочените в членове 3 и 4, спрямо които е приложима кумулация, и продадени след изложението за внасяне в Общността или Западния бряг и Ивицата Газа, се ползват при внасяне от разпоредбите на Споразумението, при условие че на митническите органи е доказано в задоволителна степен, че:
 а)
 износителят е изпратил тези продукти от Общността или Западния бряг и Ивицата Газа за държавата, където се провежда изложението, и ги е изложил там;
 б)
 продуктите са били продадени или другояче пласирани от въпросния износител на лице в Общността или в Западния бряг и Ивицата Газа;
 в)
 продуктите са изпратени по време на изложението или веднага след него за държавата, в която те са изпратени за изложение;
 и
 г)
 след изпращането им на изложението


text:
продуктите не са били използвани за друга цел, освен за представяне на изложението.
 2. В съответствие с разпоредбите на дял V трябва да се издаде или състави доказателство за произход, което да се представи на митническите органи на страната вносител по обичайния начин. В него се посочват наименованието и адресът на изложението. При необходимост могат да бъдат поискани допълнителни документи, удостоверяващи условията, при които продуктите са били изложени.
 3. Параграф 1 се прилага за всякакви търговски, промишлени, селскостопански или занаятчийски изложения, панаири или подобни обществени прояви и изложби, които не са организирани с частна цел в магазини или в търговски помещения с оглед продажба на чуждестранни продукти и по време на които продуктите остават под митнически контрол.
 ДЯЛ IV
 ВЪЗСТАНОВЯВАНЕ НА ИЛИ ОСВОБОЖДАВАНЕ ОТ МИТА
 Член 15
 Забрана за възстановяване или освобождаване от мита
 1.
 a)
 Материалите без произход, използвани при производството на продукти с произход от Общността, от Западния бряг и Ивицата Газа или от някоя от другите държави, посочени в членове 3 и 4, за които е издадено или съставено доказателство за произход в съответствие с разпоредбите на дял V, не подлежат на възстановяване или освобождаване от мита в Общността или на Западния бряг и Ивицата Газа под каквато и да е форма.
 б)
 Продуктите от глава 3 или от позиции 1604 и 1605 от Хармонизираната система, които са с произход от Общността по смисъла на член 2, параграф 1, буква в), за които е издадено или съставено доказателство за произход съгласно разпоредбите на дял V, не подлежат на възстановяване или освобождаване от мита в Общността под каквато и да е форма.
 2. Забраната по параграф 1 се прилага по отношение на всякакви договорености за частично или пълно възстановяване, опрощаване или неплащане на мита или такси с равностоен ефект, приложими в Общността или в Западния бряг и Ивицата Газа по отношение на материали, използвани в производството, и на продукти, посочени в параграф 1, буква б), в случай че такова възстановяване, опрощаване или неплащане се прилага изрично или на практика, когато продуктите, получени от съответните материали, се изнасят, но не и когато те остават там за вътрешно потребление.
 3. Износителят на продуктите, обхванати от доказателство за произход, трябва да има готовност да представи по всяко време, след поискване от митническите органи, всякакви подходящи документи за доказване, че по отношение на материалите без произход, използвани за производство на въпросните продукти, не е ползвано възстановяване и че всички мита или такси с равностоен ефект, отнасящи се за такива материали, са били в действителност платени.
 4. Разпоредбите на параграфи от 1 до 3 се прилагат и по отношение на опаковките по смисъла на член 8, параграф 2, принадлежностите, резервните части и инструментите по смисъла на член 9 и продуктите, които са част от комплект по смисъла на член 10, ако въпросните артикули нямат произход.
 5. Разпоредбите на параграфи 1—4 се прилагат само по отношение на материали, които са от вида, за който се прилага Споразумението. Освен това те не ограничават прилагането на система за възстановявания при износ на селскостопански продукти, прилагана при


text:
износ, в съответствие с разпоредбите на Споразумението.
 6. Забраната по параграф 1 не се прилага, ако за продуктите се смята, че са с произход от Общността или Западния бряг и Ивицата Газа, без да се прилага кумулация спрямо материали с произход в една от държавите, посочени в членове 3 и 4.
 7. Независимо от разпоредбите на параграф 1 и за продукти, различни от продуктите от глави 1—24 от ХС, Западният бряг и Ивицата Газа може да прилага договорености за възстановяване на или освобождаване от мита или такси с равностоен ефект, приложими спрямо материали без произход, които се използват за производството на продукти с произход, при спазване на следните разпоредби:
 а)
 за продуктите от глави 25—49 и 64—97 от Хармонизираната система се удържа митническа такса от 5 % или по-ниска такса, ако такава се прилага в Западния бряг и Ивицата Газа;
 б)
 за продуктите от глави 50—63 от Хармонизираната система се удържа митническа такса от 10 % или по-ниска такса, ако такава се прилага в Западния бряг и Ивицата Газа.
 Разпоредбите от настоящия член се прилагат до 31 декември 2009 г. и могат да се преразглеждат по взаимно съгласие.
 ДЯЛ V
 ДОКАЗАТЕЛСТВО ЗА ПРОИЗХОД
 Член 16
 Общи изисквания
 1. Продукти с произход от Общността при внос в Западния бряг и Ивицата Газа и продукти с произход от Западния бряг и Ивицата Газа при внос в Общността се ползват от разпоредбите на Споразумението при представяне на едно от следните доказателства за произход:
 а)
 сертификат за движение EUR.1, чийто образец фигурира в приложение IIIа;
 б)
 сертификат за движение EUR-MED, чийто образец фигурира в приложение IIIб;
 в)
 в случаите, посочени в член 22, параграф 1, декларация, наричана по-долу „декларация върху фактура“ или „декларация върху фактура EUR-MED“, направена от износителя върху фактура, известие за доставка или друг търговски документ, който описва съответните продукти достатъчно подробно, за да даде възможност те да бъдат идентифицирани; текстът на декларациите върху фактура се съдържат в приложения IVа и IVб.
 2. Независимо от параграф 1 продуктите с произход по смисъла на настоящия протокол в случаите, посочени в член 27, се ползват от разпоредбите на Споразумението, без да е необходимо да се представя което и да е от доказателствата за произход, посочени в параграф 1.
 Член 17
 Процедура за издаване на сертификат за движение EUR.1 или EUR-MED
 1. Сертификат за движение EUR.1 или EUR-MED се издава от митническите органи на страната износител при писмено заявление на износителя или, на негова отговорност, от негов упълномощен представител.
 2. За целта износителят или неговият упълномощен представител попълва сертификата за движение EUR.1 или EUR-MED и формуляра за заявление, чиито образци се съдържат в приложения IIIа и IIIб. Формулярите се попълват на един от езиците, на които е изготвено Споразумението, и в съответствие с разпоредбите на националното законодателство на страната износител. Ако формулярите се попълват на ръка, те трябва да бъдат попълнени с печатни букви, изписани с мастило. Описанието на продуктите се дава в полето, предназначено за тази цел, без да се оставят празни редове. Когато полето не е попълнено изцяло, се поставя хоризонтална линия под


text:
последния ред на описанието, като празното пространство се зачертава.
 3. Износителят, кандидатстващ за издаване на сертификат за движение EUR.1 или EUR-MED, трябва да бъде готов да представи по всяко време, по искане на митническите органи на страната износител, където се издава сертификатът за движение EUR.1 или EUR-MED, всички необходими документи, доказващи статута на произход на съответните продукти, както и изпълнението на другите изисквания на настоящия протокол.
 4. Независимо от разпоредбите на параграф 5, сертификат за движение EUR.1 се издава от митническите органи на държава-членка на Общността или на Западния бряг и Ивицата Газа в следните случаи:
 —
 ако съответните продукти могат да се приемат за продукти с произход от Общността или от Западния бряг и Ивицата Газа, без да се прилага кумулация спрямо материали с произход от някоя от другите държави, посочени в членове 3 и 4, и ако отговарят на другите изисквания в настоящия протокол,
 —
 ако съответните продукти могат да се приемат за продукти с произход от някоя от другите държави, посочени в членове 3 и 4, спрямо които е приложима кумулация, без да се прилага кумулация спрямо материали с произход от някоя от другите държави, посочени в членове 3 и 4, и ако отговарят на другите изисквания в настоящия протокол, при условие че в държавата на произход е издаден сертификат EUR-MED или декларация върху фактура EUR-MED.
 5. Сертификат за движение EUR-MED се издава от митническите органи на държава-членка на Общността или на Западния бряг и Ивицата Газа, ако въпросните продукти могат да се приемат за продукти с произход от Общността, Западния бряг и Ивицата Газа или някоя от другите държави, посочени в членове 3 и 4, спрямо които е приложима кумулация, ако отговарят на изискванията на настоящия протокол и ако:
 —
 е била приложена кумулация спрямо материали с произход от някоя от другите държави, посочени в членове 3 и 4, или
 —
 продуктите могат да се използват като материали в контекста на кумулацията за производството на продукти за износ в някоя от другите държави, посочени в членове 3 и 4, или
 —
 продуктите могат да бъдат реекспортирани от държавата по местоназначение в някоя от другите държави, посочени в членове 3 и 4.
 6. В поле 7 от сертификата за движение EUR-MED се съдържа едно от следните вписвания на английски език:
 —
 ако произходът е придобит чрез прилагане на кумулация спрямо материали с произход от една или повече от държавите, посочени в членове 3 и 4:
 „CUMULATION APPLIED WITH ...“ (име на държавата/държавите),
 —
 ако произходът е придобит без прилагане на кумулация спрямо материали с произход от една или повече от държавите, посочени в членове 3 и 4:
 „NO CUMULATION APPLIED“.
 7. Митническите органи, издаващи сертификати за движение EUR.1 или EUR-MED, предприемат необходимите мерки за проверка на статута на произход на продуктите и на изпълнението на другите изисквания на настоящия протокол. За тази цел те имат право да изискват всякакви доказателства и да провеждат всякакви проверки по сметките на износителите или всякакви други проверки, които сметнат за целесъобразни. Те също така следят за надлежното попълване на формулярите, посочени


text:
в параграф 2. По-специално те проверяват дали мястото, запазено за описанието на продуктите, е попълнено по такъв начин, че да изключва всички възможности за заблуждаващи допълвания.
 8. Датата на издаване на сертификата за движение EUR.1 или EUR-MED се означава в поле 11 от сертификата.
 9. Сертификатът за движение EUR.1 или EUR-MED се издава от митническите органи и се предоставя на износителя веднага след като действителният износ е осъществен или гарантиран.
 Член 18
 Сертификат за движение EUR.1 или EUR-MED, издаден със задна дата
 1. Независимо от член 17, параграф 9 сертификат за движение EUR.1 или EUR-MED може по изключение да бъде издаден след износа на продуктите, за които се отнася, при условие че:
 а)
 той не е бил издаден по време на износа поради грешки или неволни пропуски, или особени обстоятелства;
 или
 б)
 е доказано в задоволителна степен на митническите органи, че сертификат за движение EUR.1 или EUR-MED е бил издаден, но не е бил приет при вноса по технически причини.
 2. Независимо от член 17, параграф 9 сертификат за движение EUR-MED може да бъде издаден след износа на продуктите, за които се отнася и за които по време на износа е бил издаден сертификат за движение EUR.1, при условие че бъде доказано в задоволителна степен на митническите органи, че посочените в член 17, параграф 5 условия са изпълнени.
 3. За прилагането на параграфи 1 и 2 износителят трябва да посочи в своето заявление мястото и датата на износа на продуктите, за които се отнася сертификатът за движение EUR.1 или EUR-MED, както и да посочи причините за своето искане.
 4. Митническите органи могат да издадат сертификат за движение EUR.1 или EUR-MED със задна дата единствено след като проверят, че информацията, представена в заявлението на износителя, отговаря на тази в съответните документи.
 5. Издадените със задна дата сертификати за движение EUR.1 или EUR-MED трябва да съдържат следния текст на английски език:
 „ISSUED RETROSPECTIVELY“.
 Издадените със задна дата сертификати за движение EUR-MED чрез прилагане на параграф 2 трябва да съдържат следния текст на английски език:
 „ISSUED RETROSPECTIVELY (Original EUR.1 No ...)“ (дата и място на издаване).
 6. Надписът, упоменат в параграф 5, се нанася в поле 7 от сертификата за движение EUR.1 или EUR-MED.
 Член 19
 Издаване на дубликат на сертификат за движение EUR.1 или EUR-MED
 1. В случай на кражба, загуба или унищожаване на сертификат за движение EUR.1 или EUR-MED износителят може да се обърне към митническите органи, които са го били издали, с искане да се издаде дубликат на база на експортните документи, с които те разполагат.
 2. Издаденият по този начин дубликат трябва да се завери със следния текст на английски език:
 „DUPLICATE“.
 3. Надписът, упоменат в параграф 2, се нанася в поле 7 от дубликата на сертификата за движение EUR.1 или EUR-MED.
 4. Дубликатът, който носи датата на издаване на оригиналния сертификат за движение EUR.1 или EUR-MED, влиза в сила, считано от тази дата.
 Член 20
 Издаване на сертификат за движение EUR.1 или EUR-MED въз основа на доказателство за произход, издадено или изготвено по-рано
 Когато продуктите с произход се


text:
поставят под контрола на митническите служби на Общността или на Западния бряг и Ивицата Газа, е възможно оригиналното доказателство за произход да се замени с едно или повече удостоверения за движение EUR.1 или EUR-MED с цел изпращането на всички или на някои от тези продукти на друго място в Общността или в Западния бряг и Ивицата Газа. Заместващите сертификати за движение EUR.1 или EUR-MED трябва да бъдат издадени от митническата служба, под чийто контрол се намират продуктите.
 Член 21
 Счетоводно разделяне
 1. Когато възникнат значителни разходи или материални затруднения при отделното съхраняване на материали с произход и материали без произход, които са идентични или взаимозаменяеми, митническите органи могат, при писмено искане от страна на заинтересованите, да разрешат да се използва така нареченият метод на „счетоводно разделяне“ (наричан по-долу „методът“) за управление на такива наличности.
 2. Този метод трябва да е в състояние да гарантира, че за конкретен референтен период броят на получените продукти, които могат да бъдат считани за „продукти с произход“, е същият като този, който би могъл да бъде получен при физическо разделяне на наличностите.
 3. Митническите органи могат да поставят всякакви считани за подходящи условия за предоставянето на посоченото в параграф 1 разрешение.
 4. Методът се записва и прилага въз основа на общите счетоводни принципи, приложими в държавата, в която е бил произведен продуктът.
 5. Бенефициерът на метода може да издаде или да кандидатства за доказателства за произход, в зависимост от случая, за количеството продукти, които могат да се считат за продукти с произход. По искане на митническите власти бенефициерът предоставя декларация за управлението на количествата.
 6. Митническите органи осъществяват контрол върху разрешението и могат да го оттеглят във всеки момент, когато бенефициерът използва разрешителното по какъвто и да е неправилен начин или не изпълнява някое от другите условия, посочени в настоящия протокол.
 Член 22
 Условия за изготвяне на декларация върху фактура или декларация върху фактура EUR-MED
 1. Декларация върху фактура или декларация върху фактура EUR-MED, посочени в член 16, параграф 1, буква в), може да се изготви:
 а)
 от одобрен износител по смисъла на член 23,
 или
 б)
 от всеки износител за всяка пратка, състояща се от един или повече пакети, съдържащи продукти с произход, чиято обща стойност не надвишава 6 000 EUR.
 2. Независимо от разпоредбите на параграф 3 декларация върху фактура може да бъде изготвена в следните случаи:
 —
 ако съответните продукти могат да се приемат за продукти с произход от Общността или от Западния бряг и Ивицата Газа, без да се прилага кумулация спрямо материали с произход от някоя от другите държави, посочени в членове 3 и 4, и ако отговарят на другите изисквания в настоящия протокол,
 —
 ако съответните продукти могат да се приемат за продукти с произход от някоя от другите държави, посочени в членове 3 и 4, спрямо които е приложима кумулация, без да се прилага кумулация спрямо материали с произход от някоя от другите държави, посочени в членове 3 и 4, и ако отговарят на другите изисквания в настоящия протокол, при условие че в държавата на произход е издаден


text:
сертификат EUR-MED или декларация върху фактура EUR-MED.
 3. Декларация върху фактура EUR-MED може да бъде изготвена, ако съответните продукти могат да се приемат за продукти с произход от Общността, Западния бряг и Ивицата Газа или някоя от другите държави, посочени в членове 3 и 4, спрямо които е приложима кумулация, ако отговарят на другите изисквания на настоящия протокол и ако:
 —
 е била приложена кумулация спрямо материали с произход от някоя от другите държави, посочени в членове 3 и 4, или
 —
 продуктите могат да се използват като материали в контекста на кумулацията за производството на продукти за износ в някоя от другите държави, посочени в членове 3 и 4, или
 —
 продуктите могат да бъдат реекспортирани от държавата по местоназначение в някоя от другите държави, посочени в членове 3 и 4.
 4. В декларацията върху фактура EUR-MED се съдържа един от следните текстове на английски език:
 —
 ако произходът е придобит чрез прилагане на кумулация спрямо материали с произход от една или повече от държавите, посочени в членове 3 и 4:
 „CUMULATION APPLIED WITH ...“ (име на държавата/държавите),
 —
 ако произходът е придобит без прилагане на кумулация спрямо материали с произход от една или повече от държавите, посочени в членове 3 и 4:
 „NO CUMULATION APPLIED“.
 5. Износителят, който изготвя декларация върху фактура или декларация върху фактура EUR-MED, трябва да има готовност да представи по всяко време, след поискване от митническите органи на държавата износител, всякакви подходящи документи за доказване на произхода на съответните продукти, както и на изпълнението на останалите изисквания на настоящия протокол.
 6. Декларацията върху фактура или декларацията върху фактура EUR-MED се изготвя от износителя чрез напечатване на пишеща машина, полагане на печат или чрез отпечатване върху фактурата, известието за доставка или друг търговски документ, на декларацията, чийто текст е даден в приложения IVа и IVб, използвайки един от езиковите варианти, посочени в тези приложения, и в съответствие с разпоредбите на националното законодателство на държавата износител. Ако декларацията се изготвя на ръка, тя трябва да е написана с мастило и с печатни букви.
 7. Декларацията върху фактура и декларацията върху фактура EUR-MED носят оригиналния подпис на износителя, положен собственоръчно. Въпреки това от одобрения по смисъла на член 23 износител не се изисква да подписва тези декларации, при условие че е предоставил на митническите органи на страната износител писмен ангажимент, че поема пълната отговорност за всяка декларация върху фактура, която го идентифицира, все едно че е подписана собственоръчно от него.
 8. Декларация върху фактура или декларация върху фактура EUR-MED може да бъде изготвена от износителя, когато продуктите, за които се отнася, са изнесени, или след износа, при условие че е представена в страната вносител не по-късно от две години след вноса на продуктите, за които се отнася.
 Член 23
 Одобрен износител
 1. Митническите органи на страната износител могат да упълномощят всеки износител (наричан по-долу „одобрен износител“), който често транспортира продукти съгласно Споразумението, да изготвя декларации върху фактури или декларации върху фактури EUR-MED, независимо от стойността на съответните продукти. Износител, който желае да получи такова разрешение, трябва да


text:
представи по убедителен за митническите органи начин всички гаранции, необходими за проверка на статута на произход на продуктите, както и на изпълнението на останалите изисквания на настоящия протокол.
 2. Митническите органи могат да поставят всякакви условия, които те считат за необходими, за да предоставят статут на одобрен износител.
 3. Митническите органи дават на одобрения износител номер на митническото разрешително, който се поставя върху декларацията върху фактура или декларацията върху фактура EUR-MED.
 4. Митническите органи наблюдават използването на разрешителното от одобрения износител.
 5. Митническите органи могат да оттеглят разрешителното по всяко време. Те правят това, когато одобреният износител вече не предлага гаранциите, посочени в параграф 1, не изпълнява условията, посочени в параграф 2, или по друг начин използва неправилно разрешението.
 Член 24
 Валидност на доказателството за произход
 1. Доказателството за произход е валидно четири месеца от датата на издаване в страната износител и трябва да се представи в този срок на митническите органи на страната вносител.
 2. Доказателствата за произход, представени на митническите органи в страната вносител след крайната дата за представяне, определена в параграф 1, могат да бъдат приети за целите на прилагането на преференциалното третиране, когато закъснението при представянето на тези документи се дължи на изключителни обстоятелства.
 3. В други случаи на закъсняло представяне митническите органи на страната вносител могат да приемат доказателства за произход, ако продуктите са им били представени преди посочения краен срок.
 Член 25
 Представяне на доказателство за произход
 Доказателствата за произход се представят на митническите органи в страната вносител в съответствие с процедурите, прилагани в тази държава. Тези органи могат да изискват превод на доказателството за произход и могат също така да изискват декларацията за внос да бъде придружена от декларация на вносителя, че продуктите отговарят на необходимите за изпълнение на Споразумението условия.
 Член 26
 Внос, осъществяван чрез поредица от доставки
 Когато по искане на вносителя и при условията, определени от митническите органи на страната вносител, продукти в демонтирано или немонтирано състояние по смисъла на Общо правило 2, буква а) от Хармонизираната система, попадащи в раздели XVI и XVII или позиции 7308 и 9406 от Хармонизираната система, се внасят чрез поредица от доставки, при вноса на първата доставка на митническите органи се представя едно-единствено доказателство за произход за такива продукти.
 Член 27
 Освобождаване от доказателство за произход
 1. Продукти, изпращани като малки пакети от частни лица до частни лица или явяващи се част от личния багаж на пътници, се приемат като стоки с произход, без да се изисква представяне на доказателство за произхода, при условие че тези стоки не се внасят за търговия и са били декларирани като отговарящи на условията на настоящия протокол и когато няма основание за съмнение във верността на такава декларация. Когато продуктите са изпратени по пощата, тази декларация може да бъде направена върху митническа декларация СN22/СN23 или върху лист хартия, приложен към този документ.
 2. Внос, който е инцидентен и се състои изцяло от продукти за лично ползване на получателите или пътниците, или техните семейства, не се счита за внос с търговски характер, ако е видно от естеството и количеството


text:
на продуктите, че те не са с търговска цел.
 3. Освен това общата стойност на тези продукти не трябва да надвишава 500 EUR в случаите за малки пакети или1 200 EUR за продукти, които са част от личния багаж на пътниците.
 Член 28
 Придружаващи документи
 Документите, посочени в член 17, параграф 3 и член 22, параграф 5, използвани с цел доказване, че продукти, обхванати от сертификат за движение EUR.1 или EUR-MED, или от декларация върху фактура или декларация върху фактура EUR-MED, могат да бъдат считани за продукти с произход от Общността, Западния бряг и Ивицата Газа или някоя от другите държави, посочени в членове 3 и 4, и отговарящи на другите изисквания на настоящия протокол, могат да включват, inter alia, следното:
 а)
 пряко доказателство за обработките, извършвани от износителя или доставчика, за получаване на въпросните стоки, съдържащо се например в неговите счетоводни отчети или вътрешносчетоводна документация;
 б)
 документи, доказващи статута за произход на използваните материали, издадени или изготвени в Общността или Западния бряг и Ивицата Газа, като тези документи се използват в съответствие с националното законодателство;
 в)
 документи, доказващи обработката или преработката на материалите в Общността или Западния бряг и Ивицата Газа, издадени или изготвени в Общността или Западния бряг и Ивицата Газа, като тези документи се използват в съответствие с националното законодателство;
 г)
 сертификати за движение EUR.1 или EUR-MED или декларации върху фактура, или декларации върху фактура EUR-MED, доказващи статута на произход на използваните материали, издадени или изготвени в Общността или Западния бряг и Ивицата Газа в съответствие с настоящия протокол, или в някоя от другите държави, посочени в членове 3 и 4, в съответствие с правилата за произход, които са идентични на правилата в настоящия протокол;
 д)
 подходящо доказателство относно обработката или преработката, извършена извън Общността или извън Западния бряг и Ивицата Газа чрез прилагане на член 12, доказващо, че са изпълнени изискванията на посочения член.
 Член 29
 Съхраняване на доказателството за произход и придружаващите документи
 1. Износителят, който подава заявление за издаване на сертификат за движение EUR.1 или EUR-MED, съхранява най-малко три години документите, посочени в член 17, параграф 3.
 2. Износителят, който изготвя декларация върху фактура или декларация върху фактура EUR-MED, съхранява най-малко в продължение на три години копие от тази декларация върху фактура, както и посочените в член 22, параграф 5 документи.
 3. Митническите органи на страната износител, издаващи сертификат за движение EUR.1 или EUR-MED, трябва да съхраняват поне три години заявлението, упоменато в член 17, параграф 2.
 4. Митническите органи на страната вносител съхраняват за срок най-малко три години сертификатите за движение EUR.1 и EUR-MED, както и декларациите върху фактура и декларациите върху фактура EUR-MED, които са им предоставени.
 Член 30
 Несъответствия и технически грешки
 1. Установяването на дребни несъответствия между заявленията, направени в доказателството за произход, и тези, направени в документите, представени в митническата служба с цел извършване на формалностите по вноса на продуктите, няма ipso facto да анулират доказателството за произход, ако бъде надлежно установено, че въпросният документ съответства на представените стоки.
 2. Очевидните технически грешки, като машинописни грешки в доказателството за


text:
произход, няма да водят до отхвърляне на въпросния документ, ако тези грешки са от естество, което не поражда съмнения относно верността на заявленията, направени във въпросния документ.
 Член 31
 Стойности, изразени в евро
 1. За прилагането на разпоредбите на член 22, параграф 1, буква б) и член 27, параграф 3, в случаите, когато продуктите са фактурирани във валута, различна от евро, всяка от държавите-членки на Общността, Западния бряг и Ивицата Газа, както и другите държави, посочени в членове 3 и 4, веднъж годишно определя(т) суми, равни на сумите, изразени в евро.
 2. Дадена пратка се ползва от разпоредбите на член 22, параграф 1, буква б) или на член 27, параграф 3 по отношение на валутата, в която е съставена фактурата, съгласно сумата, определена от съответната държава.
 3. Сумите, които ще се използват в която и да е национална валута, са еквивалентите в тази валута на сумите, изразени в евро, към първия работен ден на октомври всяка година. Стойностите се съобщават на Комисията на Европейските общности до 15 октомври и се прилагат от 1 януари следващата година. Комисията на Европейските общности уведомява за съответните стойности всички заинтересовани държави.
 4. Дадена държава има право да закръгли нагоре или надолу сумите, получени от превръщането в нейната национална валута на дадена сума, изразена в евро. Закръглените суми не могат да се отклоняват от сумите, получени от превръщането, с повече от 5 %. Дадена държава има право да запази непроменена равностойността в националната си валута за сума, изразена в евро, ако в момента на ежегодната корекция, предвидена в параграф 3, превръщането на тази сума, преди закръгляване, доведе до увеличение, не по-голямо от 15 % в равностойността в национална валута. Равностойността в национална валута може да остане непроменена, ако превръщането би довело до намаляване на стойността на тази равностойност.
 5. Стойностите, изразени в евро, се преразглеждат от Съвместния комитет по искане на Общността или на Западния бряг и Ивицата Газа. При извършване на този преглед Съвместният комитет преценява целесъобразността от запазване влиянието на съответните граници в реално измерение. За тази цел той може да реши да промени стойностите, изразени в евро.
 ДЯЛ VI
 ДОГОВОРЕНОСТИ ЗА АДМИНИСТРАТИВНО СЪТРУДНИЧЕСТВО
 Член 32
 Взаимопомощ
 1. Митническите органи на държавите-членки на Общността и на Западния бряг и Ивицата Газа взаимно си предоставят, чрез Комисията на Eвропейските общности, образците от печатите, използвани в техните митнически служби за издаване на сертификати за движение EUR.1 и EUR-MED, както и адресите на митническите органи, отговорни за проверката на тези сертификати, на декларациите върху фактури и на декларациите върху фактури EUR-MED.
 2. С оглед на осигуряване на правилно прилагане на настоящия протокол Общността и Западният бряг и Ивицата Газа се подпомагат взаимно чрез компетентните митнически администрации при проверка на автентичността на сертификатите за движение EUR.1 и EUR-MED, на декларациите върху фактури и на декларациите върху фактури EUR-MED, както и на верността на информацията, представена в тези документи.
 Член 33
 Проверка на доказателствата за произход
 1. Последващата проверка на доказателствата за произход се извършва чрез случаен подбор или когато митническите служби на страната вносител имат основателни причини


text:
да се съмняват в автентичността на тези документи, статута на произход на въпросните продукти или изпълнението на другите изисквания на настоящия протокол.
 2. За целите на прилагането на разпоредбите на параграф 1 митническите органи на страната вносител връщат сертификата за движение EUR.1 или EUR-MED и фактурата, ако същата е била представена, декларацията върху фактура или декларацията върху фактура EUR-MED, или копие от тези документи на митническите органи на страната износител, като при необходимост посочват причините за исканата проверка. Всички документи и получена информация, от които може да се направи заключение, че предоставената в доказателството за произход информация е неточна, се изпращат в подкрепа на искането за проверка.
 3. Проверката се осъществява от митническите органи на страната износител. За тази цел те имат право да изискват всякакви доказателства и да провеждат всякакви проверки по сметките на износителите или всякакви други проверки, които сметнат за целесъобразни.
 4. Ако митническите органи на страната вносител решат да преустановят предоставянето на преференциално третиране на съответните продукти до излизане на резултатите от проверката, на вносителя се предлага освобождаване на продуктите при спазване на всякакви предпазни мерки, считани за необходими.
 5. Поискалите проверката митнически органи трябва да бъдат информирани във възможно най-кратък срок за резултатите от нея. Резултатите трябва ясно да посочват дали документите са автентични и дали съответните продукти могат да бъдат считани за продукти с произход от Общността, Западния бряг и Ивицата Газа или някоя от другите държави, посочени в членове 3 и 4, както и дали са изпълнени другите изисквания по настоящия протокол.
 6. Ако в случаи на основателни съмнения в рамките на десет месеца от датата на искането за проверка няма отговор или ако отговорът не съдържа достатъчна информация, за да се определи автентичността на въпросния документ или действителният произход на продуктите, митническите органи, отправили искането, отказват предоставянето на преференциите, освен при изключителни обстоятелства.
 Член 34
 Уреждане на спорове
 Когато възникнат спорове във връзка с процедурите за проверка по член 33, които не могат да бъдат уредени между митническите органи, изискващи проверка, и митническите органи, отговорни за изпълнението на тази проверка, или когато те повдигнат въпрос, касаещ тълкуването на настоящия протокол, споровете се отнасят към Съвместния комитет.
 Във всички случаи уреждането на спорове между вносителя и митническите органи на страната вносител се извършва съгласно законодателството на тази страна.
 Член 35
 Санкции
 Санкции се прилагат спрямо всяко лице, което съставя или става причина да бъде съставен документ, който съдържа неточна информация, с цел получаване на преференциално третиране на продукти.
 Член 36
 Свободни зони
 1. Общността и Западният бряг и Ивицата Газа предприемат всякакви необходими мерки, за да се гарантира, че продуктите, предмет на търговски стокообмен под покритие на доказателство за произход, които по време на транспорта престояват в свободна зона, разположена на тяхна територия, няма да бъдат заменени от други стоки или да претърпят манипулация, различна от обичайните операции, предназначени да предотвратят тяхното повреждане.
 2. Чрез дерогация от параграф 1, когато продуктите с произход от Общността или от Западния бряг и Ивицата Газа се внасят в свободна зона под покритието на доказателство за произход


text:
и претърпят обработка или преработка, по искане на износителя компетентните органи издават нов сертификат за движение на стоките EUR.1 или EUR-MED, ако обработките или преработките са извършени в съответствие с разпоредбите на настоящия протокол.
 ДЯЛ VII
 СЕУТА И МЕЛИЛА
 Член 37
 Прилагане на настоящия протокол
 1. Терминът „Общност“, използван в член 2, не включва Сеута и Мелила.
 2. Когато се внасят в Сеута и Мелила, продуктите с произход от Западния бряг и Ивицата Газа се ползват във всички отношения от същия митнически статут, както и прилагания спрямо продуктите с произход от митническата територия на Общността съгласно Протокол 2 от Акта за присъединяване на Кралство Испания и Португалската република към Европейските общности. Западният бряг и Ивицата Газа предоставя за вноса на продукти с произход от Сеута и Мелила, обхванати от Споразумението, същия митнически статут, както и прилагания спрямо продуктите, внасяни от и с произход от Общността.
 3. За целите на прилагане на параграф 2 относно продуктите с произход от Сеута и Мелила настоящият протокол се прилага mutatis mutandis при спазване на специалните условия, посочени в член 38.
 Член 38
 Специални условия
 1. При условие че са били директно транспортирани в съответствие с разпоредбите на член 13, следното се приема за:
 1)
 продукти с произход от Сеута и Мелила:
 а)
 продукти, изцяло получени в Сеута и Мелила;
 б)
 продукти, получени в Сеута и Мелила, при производството на които са използвани продукти, различни от посочените в буква а), при условие че:
 i)
 посочените продукти са преминали достатъчна обработка или преработка по смисъла на член 6;
 или че
 ii)
 тези продукти са с произход от Западния бряг и Ивицата Газа или от Общността, при условие че са били подложени на обработка или преработка, включваща операции, различни от посочените в член 7;
 2)
 продукти с произход от Западния бряг и Ивицата Газа:
 а)
 продукти, изцяло получени в Западния бряг и Ивицата Газа;
 б)
 продукти, получени в Западния бряг и Ивицата Газа, при чието производство са използвани продукти, различни от посочените в буква а), при положение че:
 i)
 посочените продукти са преминали достатъчна обработка или преработка по смисъла на член 6;
 или че
 ii)
 тези продукти са с произход от Сеута и Мелила или от Общността, при условие че са били подложени на обработка или преработка, включваща операции, различни от посочените в член 7.
 2. Сеута и Мелила се считат за една територия.
 3. Износителят или негов упълномощен представител вписва „Западен бряг и Ивицата Газа“ и „Сеута и Мелила“ в поле 2 от сертификатите за движение EUR.1 или EUR-MED, или в декларациите върху фактура или декларациите върху фактура EUR-MED. Освен това в случай на продукти с произход от Сеута и Мелила същото се вписва в поле 4 от сертификатите за движение EUR.1 или EUR-MED, или в декларациите върху фактура или декларациите върху фактура EUR-MED.
 4. За прилагането на настоящия протокол в Сеута и Мелила отговарят испанските митнически органи.
 ДЯЛ VIII
 ЗАКЛЮЧИТЕЛНИ РАЗПОРЕДБИ
 Член 39
 Изменение на протокола
 Съвместният комитет може да вземе решение да измени разпоредбите на настоящия протокол.
 Член 40
 Преходна разпоредба относно стоките под


text:
режим транзит или складиране
 Разпоредбите на Споразумението може да се прилагат за стоки, които отговарят на разпоредбите на настоящия протокол и които на датата на влизане в сила на настоящия протокол са или в режим транзит, или са оставени в Общността или Западния бряг и Ивицата Газа за временно съхранение в складове на митницата или в свободни зони, и за които на митническите органи на страната вносител, в рамките на четири месеца от тази дата, трябва да се представи сертификат за движение EUR.1 или EUR-MED, издаден със задна дата от митническите органи на страната износител, придружено с документи, удостоверяващи, че стоките са транспортирани директно в съответствие с член 13.
 (1) Княжество Лихтенщайн се намира в митнически съюз с Швейцария и е договаряща страна по Споразумението за европейско икономическо пространство.
 (2) Вж. бележка под линия 1.
 ПРИЛОЖЕНИЕ I
 УВОДНИ БЕЛЕЖКИ КЪМ СПИСЪКА В ПРИЛОЖЕНИЕ II
 Бележка 1
 Списъкът посочва условията, които се изискват за всички продукти, които се смятат за достатъчно обработени или преработени по смисъла на член 6 от протокола.
 Бележка 2
 2.1. Първите две колони от списъка описват получения продукт. В първата колона е даден номерът на позицията или главата, използвани в Хармонизираната система, а във втората колона е дадено описанието на стоките, използвано в тази система за посочената позиция или глава. За всяко вписване в първите две колони е определено правило в колона 3 или 4. В някои случаи, където попълнената информация в първата колона се предшества от „ex“, това означава, че правилата в колона 3 или 4 се прилагат единствено към частта от тази позиция съгласно описанието в колона 2.
 2.2. Когато няколко номера на позиции са групирани заедно в колона 1 или е даден номер на глава и следователно описанието на продукта в колона 2 е дадено с общи формулировки, правилото в съседство в колона 3 или 4 важи по отношение на всички продукти, които според Хармонизираната система са класирани в позициите от главата или в рамките на някоя от позициите, групирани заедно в колона 1.
 2.3. Когато в списъка има различни правила, важащи за различни продукти в рамките на дадена позиция, всяко тире съдържа описанието на тази част от позицията, която е обхваната от правилото в съседство в колона 3 или 4.
 2.4. Когато за вписване в първите две колони е специфицирано правило едновременно в колони 3 и 4, износителят може да избере между алтернативите да приложи или правилото, определено в колона 3, или това, определено в колона 4. Ако в колона 4 не е дадено правило за произход, трябва да се прилага правилото, определено в колона 3.
 Бележка 3
 3.1. Разпоредбите на член 6 от протокола относно продукти, придобили статут на произход, които се използват при производството на други продукти, се прилагат независимо дали този статут е бил получен във фабриката, където тези продукти са използвани, или в друга фабрика в договаряща се страна.
 Пример:
 Двигател от позиция 8407, за който съгласно правилото стойността на материалите без произход, които могат да бъдат включени, не може да надхвърля 40 % от цената франко завода, е


text:
направен от „друга легирана стомана, грубо оформена чрез коване“ от позиция ex ex 7224.
 Ако това коване е осъществено в Общността от стоманен блок без статут на произход, то тогава изкованото вече е придобило статут на произход по силата на правилото за позиция ex ex 7224 от списъка. Тогава при изчисляването на стойността на двигателя може да се счита, че изкованото е с произход, независимо дали е било извършено в същия завод или в друг завод на Общността. Така стойността на блока без произход не се взема предвид при добавяне на стойността на използваните материали без произход.
 3.2. Правилото от списъка представлява минималният обем на изискващата се обработка или преработка, а извършването на по-голяма по обем обработка или преработка също дава статут на произход; извършването на обработки или преработки в по-малък обем обаче не може да придаде произход. Така ако съгласно дадено правило на определен стадий на производството може да се използва материал без произход, използването на такъв материал на по-ранен етап от производството е разрешено, а използването на такъв материал на по-късен етап не е разрешено.
 3.3. Независимо от бележка 3.2, където в правилото се използва изразът „Производство от материали от която и да е позиция“, могат да се използват материали от всяка позиция (дори материали със същото описание и от същата позиция като продукта), които обаче подлежат на всички специфични ограничения, които могат да се съдържат в правилото.
 Все пак изразът „Производство от материали от която и да е позиция, включително други материали от позиция ...“ или „Производство от материали от която и да е позиция, включително други материали от същата позиция както и на продукта“ означава, че могат да се използват материали от която(които) и да е(са) позиция(и), освен тези със същото описание, както и на продукта, както са дадени в колона 2 от списъка.
 3.4. Когато правило от списъка определя, че даден продукт може да се произведе от повече от един материал, това означава, че могат да се използват един или повече материали. То не изисква да бъдат използвани всички тези материали.
 Пример:
 Съгласно правилото за тъканите от позиции 5208—5212 могат да се използват естествени влакна и освен другите материали могат да се използват и химически материали. Това не означава, че трябва да се използват и двете; възможно е да се използват едните или другите, или и двете.
 3.5. Когато правило в списъка определя, че един продукт трябва да бъде произведен от конкретен материал, условието очевидно не ограничава използването на други материали, които поради естеството си не отговарят на правилото. (Вж. също бележка 6.2 по-долу по отношение на текстилните продукти.)
 Пример:
 Правилото за предварително приготвените храни от позиция 1904, което изрично изключва използването на зърнени храни и техни деривати, не пречи на използването на минерални соли, химикали и други добавки, които не са продукти от зърнени храни.
 Все пак това не се отнася за продукти, които въпреки че не могат да бъдат произведени от конкретните материали, определени в списъка, могат да бъдат произведени от материал от същото естество на по-ранен етап на производство.
 Пример:
 По отношение


text:
на изделията за облекло от ex глава 62, произведени от нетъкани материали, ако за този вид изделия е разрешено използването единствено на прежда без произход, не е възможно да се започне от нетъкан плат — дори ако нетъкани платове обикновено не могат да се правят от прежда. В такива случаи началният материал обикновено е на етапа преди преждата, а именно на етап влакно.
 3.6. Когато в някое правило от списъка се предвижда да са дадени две стойности за максималното процентно съдържание на материалите без произход, които могат да бъдат използвани, тези проценти не могат да се събират. С други думи, максималната стойност на всички използвани материали без произход никога не може да надхвърля по-високия от дадените проценти. Освен това не трябва да се надхвърлят отделните проценти във връзка с конкретните материали, за които те се прилагат.
 Бележка 4
 4.1. Терминът „естествени влакна“ се използва в списъка във връзка с влакна, различни от изкуствените или синтетичните влакна. Той се ограничава до етапите преди преденето, включително отпадъците, и включва влакна, които са кардирани, пенирани или другояче преработени, но не и изпредени, освен ако не е посочено друго.
 4.2. Терминът „естествени влакна“ включва конски косми от позиция 0503, коприна от позиции 5002 и 5003, както и вълнени влакна и фин или груб животински косъм от позиции 5101 и 5105, памучни влакна от позиции 5201—5203 и други растителни влакна от позиции 5301—5305.
 4.3. Термините „текстилна маса“, „химични материали“ и „материали за производство на хартия“ се използват в списъка за описание на материали, които не са класирани в глави 50—63, които могат да се използват за производство на изкуствени, синтетични или хартиени влакна или прежди.
 4.4. Терминът „изкуствени щапелни влакна“ се използва в списъка във връзка със синтетични или изкуствени влакна, щапелни влакна или отпадъци от позиции 5501—5507.
 Бележка 5
 5.1. Когато за даден продукт в списъка е направено препращане към настоящата бележка, условията, посочени в колона 3, не се прилагат за отделните основни текстилни материали, използвани при производството на този продукт, които взети заедно представляват 10 % или по-малко от общото тегло на всички използвани основни текстилни материали. (Вж. също бележки 5.3 и 5.4.)
 5.2. Въпреки това допустимото отклонение, упоменато в бележка 5.1, може да се прилага единствено за смесени продукти, които са направени от два или повече основни текстилни материали.
 Основните текстилни материали са следните:
 —
 коприна,
 —
 вълна,
 —
 груби животински косми,
 —
 фини животински косми,
 —
 косми от конски опашки и гриви,
 —
 памук,
 —
 материали за производство на хартия и хартия,
 —
 лен,
 —
 коноп,
 —
 юта и други хибридни текстилни влакна,
 —
 сизални и други текстилни влакна от вида агаве,
 —
 кокосово влакно, абака, рами и други растителни текстилни влакна,
 —
 синтетични влакна,
 —
 изкуствени влакна,
 —
 синтетични щапелни влакна,
 —
 синтетични щапелни влакна от полипропилен,
 —
 синтетични щапелни влакна от полиестер,
 —
 синтетични щапелни влакна от полиамид,
 —
 синтетични щапелни влакна от полиакрилонитрил,
 —
 синтетични щапелни влакна от полиамид,
 —
 синтетични щапелни влакна от политетрафлуороетилен,
 —
 синтетични щапелни влакна от поли(фенилен сулфид),
 —
 синтетични щапелни влакна от поли(винилхлорид),


text:
—
 други синтетични щапелни влакна,
 —
 изкуствени щапелни влакна от вискоза,
 —
 други изкуствени щапелни влакна,
 —
 прежда, произведена от полиуретан, сегментирана с гъвкави части от полиетер, независимо дали е украсена с ширити,
 —
 прежда, произведена от полиуретан, сегментирана с гъвкави части от полиестер, независимо дали е украсена с ширити,
 —
 изделия от позиция 5605 (метализирана прежда), съдържащи лента, състояща се от сърцевина от алуминиево фолио или сърцевина от пластмасов филм, независимо дали е покрит с алуминиев прах, с ширина не повече от 5 mm, прикрепен с прозрачно или оцветено лепило между два слоя пластмасов филм,
 —
 други изделия от позиция 5605.
 Пример:
 Прежда от позиция 5205, направена от памучни влакна от позиция 5203 и синтетични щапелни влакна от позиция 5506, е смесена прежда. Следователно могат да се използват синтетични щапелни влакна без произход, които не отговарят на изискванията за произход (които изискват производство от химически материали или предилна маса), при условие че общото им тегло не надвишава 10 % от теглото на преждата.
 Пример:
 Вълнена тъкан от позиция 5112, направена от вълнена прежда от позиция 5107 и синтетична прежда от щапелни влакна от позиция 5509, е смесена тъкан. Следователно синтетичната прежда, която не отговаря на правилата за произход (които изискват производство от химически материали или текстилна пулпа), или вълнената прежда, която не отговаря на правилата за произход (които изискват производство от естествени влакна, които не са кардирани или пенирани, или другояче подготвени за изпридане), или съчетание от двете могат да бъдат използвани, при условие че общото им тегло не превишава 10 % от теглото на плата.
 Пример:
 Тъфтинг изделия от позиция 5802, направени от памучна прежда от позиция 5205 и памучна тъкан от позиция 5210, представляват смесен продукт, само ако самата памучна тъкан е смесена тъкан от прежди, класирани в две отделни позиции, или ако самите използвани памучни прежди са смесени.
 Пример:
 Ако въпросните тъфтинг изделия са били направени от памучна прежда от позиция 5205 и синтетична тъкан от позиция 5407, тогава очевидно използваните прежди са два отделни основни текстилни материала и съответно тъфтинг изделията представляват смесен продукт.
 5.3. В случай на продукти, които включват „полиуретанови прежди с полиетерни гъвкави сегменти, независимо дали са украсени с ширити“, тази разлика е 20 % по отношение на тази прежда.
 5.4. В случаите на продукти, съдържащи „лента, състояща се от сърцевина от алуминиево фолио или от сърцевина от пластмасов филм, независимо дали са покрити с алуминиев прах, с ширина до 5 mm, фиксирани между два слоя пластмасов филм с прозрачно или оцветено лепило“, това отклонение е 30 % по отношение на тази лента.
 Бележка 6
 6.1. Kогато в този списък има препратка към настоящата забележка, могат да се използват текстилни материали (с изключение на хастари и междинна подплата), които не отговарят на правилото, дадено в колона 3 от списъка за съответния готов продукт, при условие че те се класират в позиция, различна от тази на продукта, и че тяхната стойност не превишава 8 % от цената на продукта франко завода.
 6.2. Независимо от бележка 6.3 материалите, които не са класирани в глави


text:
50—63, могат да се използват свободно при производството на текстилни продукти, независимо дали съдържат текстилни материали или не.
 Пример:
 Ако дадено правило в списъка предвижда за определено текстилно изделие (например панталони) да бъде използвана прежда, това не забранява използването на метални артикули, като копчета, защото копчетата не са класирани в глави 50—63. По същата причина това не изключва използването на ципове, макар че същите обикновено съдържат текстилни материали.
 6.3. Когато е посочено правило за процентно съдържание, при изчисляване на стойността на материалите, които не са класирани в глави 50—63, трябва да се вземе под внимание стойността на включените в продукта материали без произход.
 Бележка 7
 7.1. За целите на позиции ex ex 2707, 2713—2715, ex ex 2901, ex ex 2902 и ex ex 3403„конкретните процеси“ са следните:
 а)
 вакуумна дестилация;
 б)
 редестилация чрез процес на дълбоко фракциониране;
 в)
 крекинг;
 г)
 риформинг;
 д)
 екстракция чрез селективни разтворители;
 е)
 процесът, съдържащ всички изброени операции: обработка с концентрирана сярна киселина, олеум или серен анхидрид; неутрализация с алкални агенти; обезцветяване и пречистване с естествена активна глина, активирана глина, активен въглен или боксит;
 ж)
 полимеризация;
 з)
 алкилиране;
 и)
 изомеризация.
 7.2. За целите на позиции 2710, 2711 и 2712„конкретните процеси“ са следните:
 а)
 вакуумна дестилация;
 б)
 редестилация чрез процес на дълбоко фракциониране;
 в)
 крекинг;
 г)
 риформинг;
 д)
 екстракция чрез селективни разтворители;
 е)
 процесът, съдържащ всички изброени операции: обработка с концентрирана сярна киселина, олеум или серен анхидрид; неутрализация с алкални агенти; обезцветяване и пречистване с естествена активна глина, активирана глина, активен въглен или боксит;
 ж)
 полимеризация;
 з)
 алкилиране;
 ий)
 изомеризация;
 к)
 по отношение на тежките масла само от позиция ex ex 2710, десулфуризация с водород, водеща до намаление от поне 85 % на съдържанието на сяра в обработените продукти (методът ASTM D 1266-59 Т);
 л)
 само по отношение на продуктите от позиция 2710, депарафинизация с процес, различен от филтриране;
 м)
 единствено по отношение на тежки масла от позиция ex ex 2710, обработка с въглерод при налягане, по-голямо от 20 bar и температура, по-висока от 250°С, с използване на катализатор, който не влияе върху десулфуризацията, когато въглеродът представлява активен елемент в химическата реакция. Допълнителното третиране с водород на смазочните масла от позиция ex ex 2710 (например пречистване чрез хидриране или обезцветяване) с цел, по-специално, подобряване на цвета и стабилността, не трябва обаче да се смята за специфичен процес;
 н)
 само по отношение на тежките течни горива от позиция ex ex 2710, атмосферна дестилация, при условие че по-малко от 30 % от тези продукти в обемно отношение се дестилират, включително загубите, при 300°С, по метода ASTM D 86;
 о)
 само по отношение на тежките масла, различни от газьолите и течните горива от позиция ex ex 2710, третирани посредством високочестотен електрически разряд;
 п)
 само по отношение на суровите продукти (различни от вазелин, озокерит, лигнитен или торфен парафин, съдържащи тегловно по-малко от 0,75 % петрол) от позиция ex ex 2712, обезмасляване чрез фракционна кристализация.
 7.3. По смисъла на позиции ex ex 2707, 2713—2715, ex ex 2901, ex ex 2902 и ex ex 3403 прости операции като почистване, декантиране, обезсоляване, отделяне на


text:
водата, филтриране, оцветяване, обозначаване, получаване на сярно съдържание в резултат на смесване на продукти с различно съдържание на сяра или всяка комбинация от тези или подобни операции не придават статут на произход.
 ПРИЛОЖЕНИЕ II
 СПИСЪК НА ВИДОВЕТЕ ОБРАБОТКА ИЛИ ПРЕРАБОТКА, КОЯТО СЕ ИЗИСКВА ДА СЕ ОСЪЩЕСТВИ ВЪРХУ МАТЕРИАЛИ БЕЗ ПРОИЗХОД, ЗА ДА МОЖЕ ПРОИЗВЕДЕНИЯТ ПРОДУКТ ДА ПРИДОБИЕ ПРОИЗХОД
 Възможно е не всички посочени в списъка продукти да са обхванати от Споразумението. Поради това е необходимо да се имат предвид другите части на Споразумението.
 Позиция по ХС
 Описание на продукта
 Обработка или преработка, извършена по отношение на материали без произход, която им придава произход
 (1)
 (2)
 (3) или (4)
 Глава 1
 Живи животни
 Всички животни от глава 1 трябва да бъдат изцяло получени
 Глава 2
 Меса и карантии, годни за консумация
 Производство, при което всички използвани материали от глави 1 и 2 са изцяло получени
 Глава 3
 Риби и ракообразни, мекотели и други водни безгръбначни
 Производство, при което всички използвани материали от глава 3 са изцяло получени
 ex глава 4
 Мляко и млечни продукти; птичи яйца; естествен мед; продукти от животински произход, годни за консумация, неупоменати, нито включени другаде; с изключение на:
 Производство, при което всички използвани материали от глава 4 са изцяло получени
 0403
 Мътеница, заквасени млека и сметана, кисело мляко, кефир и други ферментирали или подкиселени млека и сметана, дори концентрирани или с прибавка на захар или други подсладители, или ароматизирани, или с прибавка на плодове или какао
 Производство, при което:
 –
 всички използвани материали от глава 4 са изцяло получени,
 –
 всичкият използван плодов сок (освен от ананас, зелен лимон или грейпфрут) от позиция 2009 притежава произход, и
 –
 стойността на всички използвани материали от глава 17 не надхвърля 30 % от цената франко завода на стоката
 ex глава 5
 Други продукти от животински произход, неупоменати, нито включени другаде; с изключение на:
 Производство, при което всички използвани материали от глава 5 са изцяло получени
 ex ex 0502
 Обработена четина от свине или глигани
 Почистване, дезинфекция, сортиране и изправяне на четината и косъма
 Глава 6
 Живи дървета и други растения; и цветарски продукти
 Производство, при което:
 –
 всички използвани материали от глава 6 са изцяло получени, и
 –
 стойността на всички използвани материали не превишава 50 % от цената на продукта франко завода
 Глава 7
 Зеленчуци, растения, корени и грудки, годни за консумация
 Производство, при което всички използвани материали от глава 7 са изцяло получени
 Глава 8
 Плодове, годни за консумация; цитрусови или пъпешови кори
 Производство, при което:
 –
 всички използвани плодове и ядки трябва да бъдат изцяло получени,
 –
 стойността на всички използвани материали от глава 17 не надхвърля 30 % от цената на продукта франко завода
 ex глава 9
 Кафе, чай, мате и подправки; с изключение на:
 Производство, при което всички използвани материали от глава 9 са изцяло получени
 0901
 Кафе, дори печено или декофеинизирано; черупки и люспи от кафе; заместители на кафе, съдържащи кафе, независимо от съотношението в сместа
 Производство от материали от която и да било позиция
 0902
 Чай, дори ароматизиран
 Производство от материали от


text:
която и да било позиция
 ex ex 0910
 Смеси от подправки
 Производство от материали от която и да било позиция
 Глава 10
 Житни растения
 Производство, при което всички използвани материали от глава 10 са изцяло получени
 ex глава 11
 Мелничарски продукти; малц; скорбяла и нишесте; инулин; пшеничен глутен; с изключение на:
 Производство, при което всички използвани житни растения, зеленчуци, годни за консумация, корени и грудки от позиция 0714 или плодове са изцяло получени
 ex ex 1106
 Брашна, грис и прахове от сухи бобови зеленчуци без черупки от позиция 0713
 Сушене и смилане на бобови растения по позиция 0708
 Глава 12
 Маслодайни семена и плодове; разни видове семена, семена за посев и плодове; индустриални или медицински растения; слама и фуражи
 Производство, при което всички използвани материали от глава 12 са изцяло получени
 1301
 Естествени лакове; естествени клейове, смоли, смолисти клейове и олеорезини (например балсами)
 Производство, при което стойността на всички използвани материали от позиция 1301 не надвишава 50 % от цената на продукта франко завода
 1302
 Растителни сокове и екстракти; пектинови материали, пектинати и пектати; агар-агар и други лепкави и сгъстяващи материали, извлечени от растения, дори модифицирани:
 –
 Лепкави и сгъстяващи материали, извлечени от растения, модифицирани
 Производство на немодифицирани лепила и сгъстяващи материали
 –
 Други
 Производство, при което стойността на всички използвани материали не надвишава 50 % от цената на продукта франко завода
 Глава 14
 Материали за сплитане; и други продукти от растителен произход, неупоменати, нито включени другаде
 Производство, при което всички използвани материали от глава 14 са изцяло получени
 ex глава 15
 Мазнини и масла от животински или растителен произход; продукти от тяхното разпадане; обработени мазнини за хранителни цели; восъци от животински или растителен произход; с изключение на:
 Производство от материали от която и да било позиция, освен тази на продукта
 1501
 Мазнини от свине, (включително свинската мас) и мазнини от домашни птици, различни от тези, включени в позиция 0209 или позиция 1503:
 –
 Мазнини от кости или отпадъци
 Производство от материали по всяка позиция, с изключение на тези от позиции 0203, 0206 или 0207 или кости от позиция 0506
 –
 Други
 Производство от свинско месо или карантии, годни за консумация, от позиция позиции 0203 или 0206 или на месо и карантии, годни за консумация, от домашни птици от позиция 0207
 1502
 Мазнини от животни от рода на едрия рогат добитък, овцете или козите, различни от включените в позиция 1503
 –
 Мазнини от кости или отпадъци
 Производство от материали по всяка позиция, с изключение на тези от позиции 0201, 0202, 0204 или 0206 или кости, включени в позиция 0506
 –
 Други
 Производство, при което всички използвани материали от глава 2 са изцяло получени
 1504
 Мазнини и масла и техните фракции, от риби или морски бозайници, дори рафинирани, но не химически променени:
 –
 Твърди фракции
 Производство от материали от която и да било позиция, включително други материали от позиция 1504
 –
 Други
 Производство, при което всички използвани материали от глави 2 и 3 са изцяло получени
 ex ex 1505
 Рафинирана ланолина
 Производство от необработена мазнина от вълна (серей) от позиция 1505


text:
1506
 Други видове мазнини и масла от животински произход и техните фракции, дори рафинирани, но не химически променени:
 –
 Твърди фракции
 Производство от материали от която и да било позиция, включително други материали от позиция 1506
 –
 Други
 Производство, при което всички използвани материали от глава 2 са изцяло получени
 1507—1515
 Растителни масла и техните фракции:
 –
 Соево масло, фъстъчено масло, палмово масло, масло от копра, палмистово масло, масло от бабасу, тунгово масло и масло от ойтицика, восък от Мирта и японски восък, фракции от масло от жожоба и масла, предназначени за технически или промишлени цели, различни от производството на хранителни продукти за човешка консумация
 Производство от материали от която и да било позиция, освен тази на продукта
 –
 Твърди фракции, освен тези от масло от жожоба
 Производство от други материали от позиции 1507—1515
 –
 Други
 Производство, при което всички използвани растителни материали са изцяло получени
 1516
 Мазнини и масла от животински или растителен произход и техните фракции, частично или напълно хидрогенирани, интерестерифицирани, преестерифицирани или елайдинирани, дори рафинирани, но необработени по друг начин
 Производство, при което:
 –
 всички използвани материали от глава 2 са изцяло получени, и
 –
 всички използвани растителни материали са изцяло получени. От друга страна, могат да бъдат използвани материали от позиции 1507, 1508, 1511 и 1513
 1517
 Маргарин; хранителни смеси или препарати от животински или растителни мазнини или масла или от фракции от различни мазнини или масла от настоящата глава, различни от хранителните мазнини и масла и техните фракции от позиция 1516
 Производство, при което:
 –
 всички използвани материали от глави 2 и 4 са изцяло получени, и
 –
 всички използвани растителни материали са изцяло получени. От друга страна, могат да бъдат използвани материали от позиции 1507, 1508, 1511 и 1513
 Глава 16
 Продукти от месо, риби или ракообразни, мекотели или други водни безгръбначни
 Производство:
 –
 от животни от глава 1 и/или
 –
 при което всички използвани материали от глава 3 са изцяло получени
 ex глава 17
 Захар и захарни изделия; с изключение на:
 Производство от материали от която и да било позиция, освен тази на продукта
 ex ex 1701
 Захар от захарна тръстика или от цвекло и химически чиста захароза, в твърдо състояние, с ароматизиращи или оцветяващи добавки
 Производство, при което стойността на всички използвани материали от глава 17 не надвишава 30 % от цената на продукта франко завода
 1702
 Други видове захар, включително лактоза, малтоза, глюкоза и фруктоза (левулоза), химически чисти, в твърдо състояние; захарни сиропи без ароматизиращи или оцветяващи добавки; заместители на мед, дори смесени с естествен мед; карамелизирана захар и карамелизирани меласи:
 –
 Химически чиста малтоза и фруктоза
 Производство от материали от която и да било позиция, включително други материали от позиция 1702
 –
 Друга захар, в твърдо състояние, с ароматизиращи или оцветяващи добавки
 Производство, при което стойността на всички използвани материали от глава 17 не надвишава 30 % от цената на продукта франко завода
 –
 Други
 Производство, при което всички използвани растителни материали са с произход
 ex ex 1703
 Меласи, получени в резултат на извличането или рафинирането на захарта, с ароматизиращи


text:
или оцветяващи добавки
 Производство, при което стойността на всички използвани материали от глава 17 не надвишава 30 % от цената на продукта франко завода
 1704
 Захарни изделия без какао (включително белия шоколад)
 Производство:
 –
 от материали от която и да било позиция, освен тази на продукта и
 –
 при което стойността на всички използвани материали от глава 17 не надвишава 30 % от цената на продукта франко завода
 Глава 18
 Какао и продукти от какао
 Производство:
 –
 от материали от която и да било позиция, освен тази на продукта и
 –
 при което стойността на всички използвани материали от глава 17 не надвишава 30 % от цената на продукта франко завода
 1901
 Екстракти от малц; хранителни продукти от брашна, едрозърнест и дребнозърнест грис, скорбяла, нишесте или екстракти от малц, несъдържащи какао или съдържащи тегловно по-малко от 40 % какао, изчислено на базата на напълно обезмаслена маса, неупоменати, нито включени другаде; хранителни продукти, приготвени от продуктите от позиции 0401 до 0404, несъдържащи какао или съдържащи тегловно по-малко от 5 % какао, изчислено на базата на напълно обезмаслена маса, неупоменати, нито включени другаде:
 –
 Екстракти от малц
 Производство от житни растения от глава 10
 –
 Други
 Производство:
 –
 от материали от която и да било позиция, освен тази на продукта и
 –
 при което стойността на всички използвани материали от глава 17 не надвишава 30 % от цената на продукта франко завода
 1902
 Макаронени изделия, дори варени или пълнени (с месо или други продукти) или обработени по друг начин, такива като спагети, макарони, юфка, лазаня, равиоли, канелони; кус-кус, дори приготвен:
 –
 съдържащи тегловно 20 % или по-малко риби и ракообразни, мекотели или други водни безгръбначни,
 Производство, при което всички използвани житни растения и техни производни (с изключение на твърда пшеница и нейни производни) са изцяло получени
 –
 Съдържащи тегловно повече от 20 % месо, карантии, риби, ракообразни или мекотели
 Производство, при което:
 –
 всички използвани житни растения и техните производни (с изключение на твърдата пшеница и нейните производни), са изцяло получени
 –
 всички използвани материали от глави 2 и 3 са изцяло получени
 1903
 Тапиока и нейните заместители, приготвени от нишесте, под формата на люспи, зърна, заоблени зрънца, отсявки или подобни форми
 Производство от материали от която и да било позиция, с изключение на картофено нишесте от позиция 1108
 1904
 Продукти на базата на приготвени чрез набъбване или печене житни растения (например corn flakes); житни растения (различни от царевицата) на зърна или под формата на люспи или други преработени зърна (с изключение на брашно и едрозърнест или дребнозърнест грис), варени или приготвени по друг начин, неупоменати, нито включени другаде
 Производство:
 –
 от материали от която и да било позиция, с изключение на онези от позиция 1806
 –
 при което всички използвани житни растения и брашно (с изключение на твърда пшеница и царевица Zea indurata и техни производни) са изцяло получени и
 –
 при което стойността на всички използвани материали от глава 17 не надвишава 30 % от цената на продукта франко завода
 1905
 Хлебарски, тестени сладкарски или бисквитени продукти, дори с прибавка


text:
на какао; нафора, празни капсули от тесто за медикаменти, тесто за запечатване, сухи тестени листа от брашно, скорбяла или нишесте и подобни продукти
 Производство от материали от която и да било позиция, с изключение на онези от глава 11
 ex глава 20
 Хранителни продукти от зеленчуци, плодове, черупкови плодове или други части от растения с изключение на:
 Производство, при което всички използвани плодове, черупкови плодове или зеленчуци са изцяло получени
 ex ex 2001
 Игнам (индийски картоф), сладки патати и други подобни, годни за консумация части от растения, с тегловно съдържание на скорбяла или нишесте 5 % или повече, приготвени или консервирани с оцет или оцетна киселина
 Производство от материали от която и да било позиция, освен тази на продукта
 ex ex 2004 и ex ex 2005
 Картофи под формата на брашно, грис или люспи, приготвени или консервирани по начин, различен от този с оцет или с оцетна киселина
 Производство от материали от която и да било позиция, освен тази на продукта
 2006
 Зеленчуци, плодове, кори от плодове и други части от растения, варени в захарен сироп (изцедени, захаросани или кристализирани)
 Производство, при което стойността на всички използвани материали от глава 17 не надвишава 30 % от цената на продукта франко завода
 2007
 Конфитюри, желета, мармалади, пюрета и каши от плодове, приготвени чрез варене, със или без прибавка на захар или други подсладители
 Производство:
 –
 от материали от която и да било позиция, освен тази на продукта и
 –
 при което стойността на всички използвани материали от глава 17 не надвишава 30 % от цената на продукта франко завода
 ex ex 2008
 –
 Черупкови плодове, без прибавка на захар или алкохол
 Производство, при което стойността на всички използвани черупкови плодове и маслодайни семена с произход от позиции 0801, 0802 и от 1202 до 1207 не надвишава 60 % от цената на продукта франко завода
 –
 Фъстъчено масло; смеси на базата на житни растения; сърцевина от палмово дърво; царевица
 Производство от материали от която и да било позиция, освен тази на продукта
 –
 Други, с изключение на плодове, претърпели топлинна обработка, различна от варене във вода или на пара, без прибавка на захар, замразени
 Производство:
 –
 от материали от която и да било позиция, освен тази на продукта и
 –
 при което стойността на всички използвани материали от глава 17 не надвишава 30 % от цената на продукта франко завода
 2009
 Плодови сокове (включително мъст от грозде) или зеленчукови сокове, неферментирали, без прибавка на алкохол, със или без прибавка на захар или други подсладители
 Производство:
 –
 от материали от която и да било позиция, освен тази на продукта и
 –
 при което стойността на всички използвани материали от глава 17 не надвишава 30 % от цената на продукта франко завода
 ex глава 21
 Разни видове хранителни продукти; с изключение на:
 Производство от материали от която и да било позиция, освен тази на продукта
 2101
 Екстракти, есенции и концентрати от кафе, чай или мате и препарати, приготвени на базата на тези екстракти, есенции или концентрати или на базата на кафе, чай или мате;


text:
печена цикория и други печени заместители на кафе и техните екстракти, есенции и концентрати
 Производство:
 –
 от материали от която и да било позиция, освен тази на продукта и
 –
 при което всичката използвана цикория е изцяло получена
 2103
 Препарати за сосове и готови сосове; комбинирани подправки; синапено брашно и готова горчица:
 –
 Препарати за сосове и готови сосове; комбинирани подправки
 Производство от материали от която и да било позиция, освен тази на продукта. Могат обаче да бъдат използвани синапено брашно или готова горчица
 –
 Синапено брашно и готова горчица
 Производство от материали от която и да било позиция
 ex ex 2104
 Препарати за супи или бульони; готови супи или бульони
 Производство от материали от която и да било позиция, с изключение на приготвени или консервирани зеленчуци, класирани в позиции 2002—2005
 2106
 Хранителни продукти, неупоменати, нито включени другаде
 Производство:
 –
 от материали от която и да било позиция, освен тази на продукта и
 –
 при което стойността на всички използвани материали от глава 17 не надвишава 30 % от цената на продукта франко завода
 ex глава 22
 Безалкохолни и алкохолни напитки и видове оцет; с изключение на:
 Производство:
 –
 от материали от която и да било позиция, освен тази на продукта и
 –
 при което цялото използвано грозде или материали, получени от грозде, са изцяло получени
 2202
 Води, включително минералните води и газираните води, подсладени със захар или други подсладители или ароматизирани, други безалкохолни напитки, с изключение на плодовите и зеленчуковите сокове от позиция 2009
 Производство:
 –
 от материали от която и да било позиция, освен тази на продукта;
 –
 при което стойността на всички използвани материали от глава 17 не надвишава 30 % от цената на продукта франко завода
 –
 при което целият плодов сок (с изключение на сока от ананас, сладък лимон или грейпфрут) е с произход
 2207
 Етилов алкохол, неденатуриран, с алкохолно съдържание по обем 80 % vol или повече; етилов алкохол и спиртни напитки (eau-de-vie), денатурирани, с всякакво алкохолно съдържание
 Производство:
 –
 от материали от която и да било позиция с изключение на позиции 2207 или 2208, и
 –
 при което цялото използвано грозде или материали, получени от грозде са изцяло получени или, ако всички използвани материали са вече с произход, може да бъде използван арак със съдържание по обем, непревишаващо 5 %
 2208
 Неденатуриран етилов алкохол с обемно алкохолно съдържание по-малко от 80 %: спиртни напитки (eau-de-vie), ликьори и други спиртни напитки
 Производство:
 –
 от материали от която и да било позиция, с изключение на позиция 2207 или позиция 2208 и
 –
 при което цялото използвано грозде или материали, получени от грозде са изцяло получени или, ако всички използвани материали са вече с произход, може да бъде използван арак със съдържание по обем, непревишаващо 5 %
 ex глава 23
 Остатъци и отпадъци от хранителната промишленост; приготвени храни за животни; с изключение на:
 Производство от материали от която и да било позиция, освен тази на продукта
 ex ex 2301
 Месо от китове; брашна, грис и агломерати под форма на гранули, от риби или ракообразни, мекотели или


text:
други водни безгръбначни, негодни за консумация от човека
 Производство, при което всички използвани материали от глави 2 и 3 са изцяло получени
 ex ex 2303
 Остатъци от производството на нишесте или скорбяла от царевица (с изключение на водните концентрати от накисването), с тегловно съдържание на протеини, изчислено в сухо вещество, чието тегловно съдържание превишава 40 %
 Производство, при което всичката използвана царевица е изцяло получена
 ex ex 2306
 Кюспета и други твърди остатъци, получени при извличането на маслиново масло, с тегловно съдържание на маслиново масло, по-голямо от 3 %
 Производство, при което всички използвани маслини са изцяло получени
 2309
 Препарати от видовете, използвани за храна на животни
 Производство, при което:
 –
 всички използвани житни растения, захар или меласа, месо или мляко, са с произход и
 –
 всички използвани материали от глава 3 са изцяло получени
 ex глава 24
 Тютюни и обработени заместители на тютюна; с изключение на:
 Производство, при което всички използвани материали от глава 24 са изцяло придобити
 2402
 Пури (включително тези с отрязани краища), пурети и цигари от тютюн или от заместители на тютюна
 Производство, при което поне 70 % тегловно от използваните сурови или необработени тютюни или отпадъци от тютюн от позиция 2401 са с произход
 ex ex 2403
 Тютюн за пушене
 Производство, при което поне 70 % тегловно от използваните сурови или необработени тютюни или отпадъци от тютюн от позиция 2401 са с произход
 ex глава 25
 Сол; сяра; пръст и камъни; гипс, вар и цимент; с изключение на:
 Производство от материали от която и да било позиция освен тази на продукта
 ex ex 2504
 Естествен кристален графит с обогатено въглеродно съдържание, пречистен и смлян
 Обогатяване на въглеродното съдържание, пречистване и смилане на необработения кристален графит
 ex ex 2515
 Мрамор, само нарязан с трион или по друг начин, на блокове или на плочи с квадратна или правоъгълна форма, с дебелина, ненадвишаваща 25 cm
 Рязане на мрамор (дори и вече нарязан с трион) с трион или по друг начин, с дебелина, надвишаваща 25 cm
 ex ex 2516
 Гранит, порфир, базалт, пясъчник и други видове камък за паметници или строене, само нарязан с трион или по друг начин, на блокове или на плочи с квадратна или правоъгълна форма с дебелина, ненадвишаваща 25 сm
 Рязане на камъни (дори и вече нарязан с трион) с трион или по друг начин, с дебелина, надвишаваща 25 cm
 ex ex 2518
 Калциниран доломит
 Калциниране на доломит, който не е калциниран
 ex ex 2519
 Разтрошен естествен магнезиев карбонат (магнезит) в херметически запечатани контейнери и магнезиев окис, чист или не, различен от разтопен магнезий или синтерован магнезий
 Производство от материали от която и да било позиция освен тази на продукта. Може обаче да бъде използван естествен магнезиев карбонат (магнезит)
 ex ex 2520
 Хоросани, специално приготвени за стоматологични нужди
 Производство, при което стойността на всички използвани материали не надвишава 50 % от цената на продукта франко завода
 ex ex 2524
 Естествен азбест на влакна
 Производство от азбестов концентрат
 ex ex 2525
 Слюда на прах
 Смилане на слюда или отпадъци от слюда
 ex ex 2530
 Земни багрила,


text:
калцинирани или на прах
 Калциниране или стриване на прах на земни багрила
 Глава 26
 Руди, шлаки и пепели
 Производство от материали от която и да било позиция освен тази на продукта
 ex глава 27
 Минерални горива, минерални масла и продукти от тяхната дестилация; битуминозни материали; минерални восъци; с изключение на:
 Производство от материали от която и да било позиция освен тази на продукта
 ex ex 2707
 Масла, при които теглото на ароматичните съставки надвишава това на неароматичните съставки, представляващи масла, подобни на минералните масла, получени чрез дестилация на въглищен катран с висока температура, от които повече от 65 % от обема се дестилират при температура до 250°С (включително смеси от нефтени продукти и бензол) за използване като енергогенериращи или отоплителни горива
 Операции на рафиниране и/или един или повече конкретни процеси (1),
 или
 Други операции, при които всички използвани материали са класирани в позиция, различна от тази на продукта. Могат да се използват обаче материали, класирани в същата позиция, при условие че тяхната обща стойност не надвишава 50 % от цената на продукта франко завода
 ex ex 2709
 Сурови масла, получени от битуминозни минерали
 Деструктивна дестилация на битуминозни материали
 2710
 Нефтени масла или масла от битуминозни материали, различни от суровите; неупоменати, нито включени другаде препарати, съдържащи тегловно 70 % или повече нефтени масла или масла от битуминозни материали, които масла са основен компонент на тези препарати; отпадъчни масла
 Операции на рафиниране и/или един или повече конкретни процеси (2),
 или
 Други операции, при които всички използвани материали са класирани в позиция, различна от тази на продукта. Могат да се използват обаче материали, класирани в същата позиция, при условие че тяхната обща стойност не надвишава 50 % от цената на продукта франко завода
 2711
 Нефтен газ и други газообразни въглеводороди
 Операции на рафиниране и/или един или повече конкретни процеси (2),
 или
 Други операции, при които всички използвани материали са класирани в позиция, различна от тази на продукта. Могат да се използват обаче материали, класирани в същата позиция, при условие че тяхната обща стойност не надвишава 50 % от цената на продукта франко завода
 2712
 Вазелин; парафин, микрокристален нефтен восък, суров парафин (slack wax), озокерит, лигнитен восък, торфен восък, други минерални восъци и подобни продукти, получени по синтетичен или друг начин, дори оцветени
 Операции на рафиниране и/или един или повече конкретни процеси (2),
 или
 Други операции, при които всички използвани материали са класирани в позиция, различна от тази на продукта. Могат да се използват обаче материали, класирани в същата позиция, при условие че тяхната обща стойност не надвишава 50 % от цената на продукта франко завода
 2713
 Нефтен кокс, нефтен битум и други остатъци от нефтени масла или от масла от битуминозни материали
 Операции на рафиниране и/или един или повече конкретни процеси (1),
 или
 Други операции, при които всички използвани материали са класирани в позиция, различна от тази на продукта. Могат да се използват обаче материали, класирани в същата позиция, при условие че тяхната обща стойност не надвишава 50 % от цената на продукта франко завода
 2714
 Природни битуми и природни асфалти; битуминозни шисти